82. ΝΟΜΟΘΕΤ. ΔΙΑΤΑΓΜΑ υπ’ αριθ. 539 της 12/15 Μαΐου 1970 (ΦΕΚ Α΄ 110) Περί υπολογισμού της συντάξεως των κατά την 31 Δεκ. 1967 λόγω ορίου ηλικίας αποστρατευθέντων Αξιωματικών. ΄Αρθρ.1.-1.Η σύνταξις των καταληφθέντων υπό του ορίου ηλικίας και αποστρατευθέντων την 31ην Δεκ. 1967 Αξιωματικών υπολογίζεται βάσει του βαθμού εις ον αναδρομικώς προήχθησαν δυνάμει των διατάξεων της παρ. 24 του άρθρ. 54 του Ν.Δ. 178/1969 «περί ιεραρχίας, προαγωγών και τοποθετήσεων των Μονίμων Αξιωματικών των Ενόπλων Δυνάμεων». 2.Υποθέσεις συντάξεως των ανωτέρω, οριστικώς, τελεσιδίκως ή αμετακλήτως κριθείσαι επανεξετάζονται κατά πρώτον βαθμόν ενώπιον του αρμοδίου κατά νόμον δικαιοδοτούντος επί των συντάξεων οργάνου τη αιτήσει των ενδιαφερομένων υποβαλλομένη επί ποινή απαραδέκτου εντός προθεσμίας ενός έτους από της δημοσιεύσεως του παρόντος. 3.Τα οικονομικά αποτελέσματα των κατόπιν των διατάξεων του παρόντος άρθρου εκδιδομένων πράξεων ή αποφάσεων επέρχονται από της πρώτης του μηνός της χρονολογίας εκδόσεώς των. ΄Αρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 